KIRJALLINEN KYSYMYS E-0375/02 esittäjä(t): Hartmut Nassauer (PPE-DE) komissiolle. Jätteistä annetut direktiivit 91/156/ETY ja 94/31/EY — Euroopan jätteiden nykyinen hyödyntäminen ja kierrätys.



Virallinen lehti nro 205 E , 29/08/2002 s. 0126 - 0128



KIRJALLINEN KYSYMYS E-0375/02 esittäjä(t): Hartmut Nassauer (PPE-DE) komissiolle (19. helmikuuta 2002) Aihe: Jätteistä annetut direktiivit 91/156/ETY ja 94/31/EY Euroopan jätteiden nykyinen hyödyntäminen ja kierrätys 1. EU:n jätteitä koskevan direktiivin (neuvoston 18. maaliskuuta 1991 antama direktiivi 91/156/ETY(1) jätteistä annetun direktiivin 75/442/ETY muuttamiseksi) ja neuvoston 27. kesäkuuta 1994 antaman direktiivin 94/31/EY(2) (vaarallisista jätteistä annetun direktiivin 91/689/ETY muuttamiseksi) mukaan käsite kierrätys tai jätteiden hyödyntäminen sisältää mekaanisen kierrätyksen, raaka-aineen kierrätyksen sekä energian hyödyntämisen. Onko tämä näkemys oikea? 2. Mikä on jätteiden polttokapasiteetin kuormitusta koskeva nykyinen tilanne Euroopassa, ongelmajätteet pois lukien? 3. Mikä on polttokapasiteettia koskeva nykyinen tilanne Euroopassa a) jätehuoltoon liittyvässä lämpökäsittelyssä; b) energian hyödyntämisessä? 4. Millaiset ovat kustannukset tällä hetkellä Euroopassa jätetonnia kohti a) lämpökäsittelyssä; b) energian hyödyntämisessä? 5. Mitä käytäntöjä Euroopassa on yleisesti muovijätteiden kierrätyksessä ja erityisesti muovijohtojen ja PVC-muovijohtojen kierrätyksessä? 6. Mitkä kysymyksessä 5 mainitut käytännöt kuuluvat a) mekaanisen kierrätyksen; b) raaka-aineen kierrätyksen; c) energian kierrätyksen piiriin? 7. Millainen kapasiteetti on käytössä kysymyksessä 5 mainituille kierrätyskäytännöille mekaanisen kierrätyksen, raaka-aineen kierrätyksen ja energian kierrätyksen piirissä? 8. Millaiset ovat a) mekaanisen; b) raaka-aineen; c) energian kierrätyksen kustannukset Euroopassa? 9. Onko Euroopassa tutkittu kierrätyslaitoksissa valmistettujen tuotteiden markkinamahdollisuuksia? 10. Millaisina pidetään kunkin kierrätysmenetelmän avulla valmistettujen yksittäistuotteiden markkinamahdollisuuksia? (1) EYVL L 78, 26.3.1991, s. 32. (2) EYVL L 168, 2.7.1994, s. 28. Margot Wallströmin komission puolesta antama vastaus (15. huhtikuuta 2002) Komissio haluaisi huomauttaa parlamentin jäsenelle, ettei komissiolla ole käytettävissään kaikkia muovien hyödyntämisen talouteen ja tekniikkaan liittyviä tietoja. 1. ja 6. Jätteiden hyödyntäminen ja jätteistä huolehtiminen määritellään jätteistä 15. heinäkuuta 1975 annetussa neuvoston direktiivissä 75/442/ETY(1) viittaamalla toimintojen luetteloon. Kierrätystä ei sinänsä määritellä, mutta direktiivin liitteessä II B olevassa hyödyntämistoimien luettelossa määritellään tietyt toimet käyttämällä sanaa kierrätys. Direktiivin 75/442/ETY liitteeseen II B sisältyvät kaksi toimea ovat seuraavat: - hyödyntämistoimi R1: käyttö pääasiassa polttoaineena tai muutoin energian tuottamiseksi; - R3: sellaisten orgaanisten aineiden kierrätys tai talteenotto, joita ei käytetä liuottimina (myös kompostointi ja muut biologiset muuntamismenetelmät). Prosessit, jotka tunnetaan yleisesti muovien kierrätyksenä syöttöaineeksi, voivat olla keskenään hyvinkin erilaisia. Joitakin niistä voitaisiin pitää suorina energian hyödyntämistoimina (R1), kun taas toisissa saadaan lopputuotteina aineita tai polymeerejä, jotka voidaan käyttää uudelleen joko materiaalina tai energiana. Hyödyntämisen tyypistä riippuen prosessit kuuluisivat siis joko R1- tai R3-toimiin. 2.5. ja 7.10. Asiaa koskevia tietoja saattaa löytyä asiakirjoista ja tutkimuksista, jotka ovat saatavilla tai jotka pian tulevat saataville komission www-sivuilla(2). Lisätietoja kierrätysprosesseista ja materiaalien, myös muovijätteiden kierrätysmarkkinoista kootaan tarpeen mukaan valmisteltaessa kierrätystä koskevaa teemakohtaista strategiaa, joka on tarkoitus sisällyttää kuudenteen ympäristöä koskevaan toimintaohjelmaan. Tällaisia tietoja sisältävät tutkimukset tulevat myös saataville komission www-sivujen kautta. (1) EYVL L 194, 25.7.1975. (2) Asiaa koskevia tutkimuksia www-sivulla http://www.europa.eu.int/comm/environment/waste/facts_en.htm ovat mm. seuraavat: PVC-jätteiden mekaaninen kierrätys, Prognos muovijätteiden (PVC ja muut hartsit) kemiallinen kierrätys, TNO kustannus- ja hyötyarvio eri pakkausmateriaalien uudelleenkäytön ja kierrätystavoitteiden toteutumiseksi pakkauksia ja pakkausjätteitä koskevan direktiivin 94/62/EY puitteissa yhdyskuntajätehuollon kustannukset EU:ssa, Ecotec (ei vielä www-sivuilla).Lisätietoja löytyy asiakirjasta KOM(1999) 752 tai www-sivulta http://europa.eu.int/comm/enterprise/events/recycling/recycling.htm.